كيف الحال يالغالين شخباركم اموركم شكو ماكو مشتاقين
بختصار الموضوع قالقني والله والبارحه بالليل ما نيام والله افكر بيه
وافكر بكيفية انجاحه وان شاء الله ينجح بجهودكم انتوا الاعضاء الغالين المخلصين
رجاءاً.. رجاءاً ..
اترك كل الي بيدك وتعال اقرى الموضوع بصورة صحيحة لان مهم جداً .....
بالبدايه المشروع مقتبس من قصه اجنبيه واتصورت وصارت فلم اجنبي لروعتها
بس احنا راح انضيف عليها بعض الملاحظات
اسم المشروع هو :
التضحيه
اكيد تعبتوا بس اتحملوني ارجوكم
الي اريده اوضحه هو :-
كل واحد راح يدخل وايكول اني مشترك راح يروح يضحى بشي عزيز وصعب التضحيه بيه
الى 3 اشخاص يعرفهم او ميعرفهم
يعني مثلاً
يكمش فقير من الشارع وايكعده ابمطعم وايوكله وايشتريله ملابس ويأجرله شقه ولو لمده 10 ايام
او شي من هذا القبيل
او اكو انسان انتوا ما تحجون وياه وهو يتمنى ان تصالحوه
يعني بين قوسين راح اتسوون فضل جبير على 3 اشخاص
بس بالمقابل
بعد متسوون الفضل
راح اتكولولهم هاي لعبه احنا سويناها وياكم
راح ايكولون شنو قصدك بيها
راح اتكوله اني سويت عليك فضل نجاك او فرحك او او ..
والي اريده منك حتى تستمر اللعبه اتسوي فضل على 3 اشخاص اخرين
واتعلمه بالاسلوب الي اني جاي اشرحلكم بيه هسه
الفائده من لعبتنا هي كالتالي
اخواني الاعزاء كل واحد من عدنا ياكل ويشرب ويبدل ويطلع و...و...و ....الخ
بس محد جاي ايقدم اي شي للمجتمع
محد يقدم شي الهذا العالم
واني متفائل خير بأنه ههذا المشروع راح ينتشر ويوصل لكل اطراف العالم اذا ظلينا مستمرين بيه
لان يهدف للخير يهدف للسلام
والي محتاجه حاليا هالعالم التعيس
الرجاء الرجاء الي راح يشارك ويانا بالمشروع ينطي رأيه واسمه ويتعهد بالموافقه على شروط الموضوع
بحيث يكون عنده 3 اشخاص هو صاحب فضل عليهم بعد المشروع
وكل واحد من هذوله ال 3 اشخاص ايكونون اصحاب فضل لكل واحد منهم على 3 اشخاص اخرين
وهكذا تستمر العمليه لحد ما تصل للجميع
المبلغ المطلوب منكم للمشاركة بهذا المشروع هو الدعاء لوالداي بالشفاء والصحه
وعسى الله اشوف متشاركين كثر ويانا
لا تبخلون علينا واعملوا شوي من صدك وخلونا نتجاوز حد الانترنيت بالحسنات
خلونا ننشرها لكل انحاء العالم
ملاحظه: اي شخص راح يعمل الخير من طرف شخص اتي به شخص اتى به شخص اخر اتيت انته
به بالاساس بالتأكيد رب العالمين راح يشملك بحسنات الي راح يجون بعدك والي راح اتعلمهم
فلازم تختار 3 شخصيات تكدر تعتمد عليها يعني ايكون قلبها بحاجه الى الحركه بعد جمود طويل
انتظر المشتركين حتى نتباحث اكثر حول الموضوع
اخوكم عمر جميل
ابو غدير
صاحب شبكة ومنتديات موسوعة الخليج
FyouD v[hxh h]og hghk Fd,D